CELEX: 62010TN0316
Language: hu
Date: 2010-07-23 00:00:00
Title: T-316/10. sz. ügy: 2010. július 23-án benyújtott kereset — HIM kontra Bizottság

9.10.2010   
            
            
               HU
            
            
               Az Európai Unió Hivatalos Lapja
            
            
               C 274/25
            
         2010. július 23-án benyújtott kereset — HIM kontra Bizottság
   (T-316/10. sz. ügy)
   ()
   2010/C 274/40
   Az eljárás nyelve: francia
   
      Felek
   
   
      Felperes: Health Information Management (HIM) (Brüsszel, Belgium) (képviselő: P. Zeegers ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék állapítsa meg, hogy a jelen kereset elfogadható és megalapozott, következésképpen,
            
         
               —
            
            
               kötelezze az Európai Bizottságot, hogy fizessen meg 11 821,35 EUR összeget, a Belgiumban hatályos törvényes kamatlábnak megfelelő késedelmi kamattal növelve 2010. június 16-tól kezdődően;
            
         
               —
            
            
               az Európai Bizottságot kötelezze az összes felmerült költség és kiadás megfizetésére, amelyek előzetesen megállapított összege 5 000 EUR.
            
         
      Jogalapok és fontosabb érvek
   
   A felperes jelen keresetével, amely választottbírósági kikötésen alapszik, lényegében annak megállapítását kéri a Törvényszéktől, hogy a felperes azon általános költségeinek számítása szempontjából, amelyeket (az eTen egyedi program alapján kötött szerződések keretében) a Bizottság visel, nevezetesen az általános költségeknek a projekttel érintett személyzet juttatásaihoz köthető része, az alvállalkozók nem számíthatók a felperes személyi állományához, mivel ezen alvállalkozók nem okoznak semmilyen általános költséget a felperesnek. Az alvállalkozók költségei ezért nem számítandók bele a személyzeti költségek teljes összegébe, amellyel az általános költségek teljes összegét el kell osztani azon nevező kiszámítása érdekében, amely a támogatható általános költségek arányának meghatározására szolgál.
   Keresete alátámasztására a felperes előadja, hogy mivel az alvállalkozók költségei a támogatható személyzeti költségeknek nem képezik részét, következetlenséghez vezet az, hogy az alvállalkozókat beszámítják a felperes személyi állományába a teljes személyzeti költség azon összegének számítása során, amely a támogatható általános költségek arányának meghatározására szolgál.
   Ezentúl kárt okoz a felperesnek az, hogy az alvállalkozókat beszámítják a felperes személyi állományába, mivel e módszerrel magasabb a nevező értéke, és következésképpen arányosan csökkenti a támogatható általános költségek arányát.